Lewenslank gevra vir plaasmoordenaarsArgieffoto Staatsaanklaer Elsa Smith het aangevoer dat Mkosinathi Mngadi (29) en Sifiso Ngubane (25) lewenslank tronk toe moet gaan nadat hulle Vrydag skuldig bevind is aan die moord op Hackland. Hackland (61) is in Mei 2013 op sy plaas doodgeskiet en sy dogter, Louise Hartwig, is erg aangerand terwyl sy haar pa probeer beskerm het. Koos Marais, van die KwaZulu-Natalse Landbou-unie se veiligheidslessenaar, het ter verswaring van vonnis getuig dat elke plaasmoord ŉ invloed op nagenoeg 100 mense het en enorme gevolge inhou. Marais het getuig dat daar sedert 2001 128 mense in 665 plaasaanvalle in KwaZulu-Natal vermoor is. Hy het gesê boere is kwesbaar vir aanvalle omdat plase oor die algemeen oop en geïsoleerd is. Die moord op Hackland het tot gevolg gehad dat 60 mense sonder werk sit en nie hul families kan ondersteun nie. Mngadi en Ngubane het gesê hulle is jammer oor wat gebeur het. Hulle sal op 31 Oktober gevonnis word. Klik hier om vorige berigte oor die saak te lees.